**Veacul de ieri**

*Ursu Marian Florentin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

VEACUL DE IERI

Parc-aş culege ecouri cu mâna

Şi zgomot de clopot dintre tăceri

Tu spune-mi în şoaptă care e taina

Zădărniciei zilei de ieri

Şi parc-aș sădi pe câmp cimitire

Din bulgări de iarnă rupți în bucăți

Când trece un an, mai moare-o iubire

Şi-un om de zăpadă cu prejudecăți

Mă strigă străbunii dintre obârşii

Şi ceruri opace se-ntredeschid

Când toaca adună toţi păcătoşii

Iubirile lumii se sinucid

Lasă să-ţi ningă pe coapse cu îngeri

Şi stinge lumina din depărtări

Căci mâine pleca-voi printre luceferi

Doar spune-mi că azi încă-i veacul de ieri